Gru-botsing eis pa en dogtertjie; passasier in ander motor | Maroela Media
'n Foto van die toneel naby Kareekloof in Meyerton (Foto: Verskaf)
Drie mense onder wie 'n jong kind is Saterdagaand dood nadat twee bakkies naby Kareekloof in Meyerton in Gauteng gebots het.
Werner Vermaak, ER24-woordvoerder, sê albei bakkies het in 'n veld langs die pad gestaan by aankoms van nooddienste op die toneel.
Volgens Vermaak het twee vroue en twee mans in een van die bakkies gereis. Hy sê dié voertuig het gerol waarna een van die vroue uit die bakkie geslinger is. Sy is op die toneel dood verklaar weens die aard van haar noodlottige beserings. Die ander vrou en twee mans het ernstige beserings opgedoen.
Vermaak sê 'n dogtertjie, 'n vrou en 'n man, volgens hom 'n gesin, het in die tweede bakkie gereis. Hy sê die man en die kind is op slag dood in die botsing. Die vrou was in 'n kritieke toestand.
Volgens hom het die brandweer meganiese toerusting gebruik om die erg beseerde slagoffers wat gelewe het uit albei motorwrakke los te sny.
"Al die ernstig beseerde pasiënte is behandel en na 'n nabygeleë hospitaal gehaas vir mediese opvolgbehandeling," sê hy.
Plaaslike beamptes was op die toneel en het 'n ondersoek van stapel gestuur.
Innige simpatie met die familie van di oorledenis baie gevaarlike kruising daardie , die stop teken vanaf Kareekloof word baie kere nie gebruik nie .
Laas toe ek daardie pad gery het het n groot bakkie my probeer afdruk van die pad bloot net omdat ek volgens spoedgrens gery het en ek in sy pad was.
Dit is vreeslik om sulke goed te sien. Arme mense. Sterkte vir almal!
Dit is baie hartseer. As die stop so gevaarlik is hoekom doen die verkeer nie iets daaraan en gooi paar hobbels sodat mense spoed moet verander. RIV Dawie en Carmen. Sterkte mamma Clair en Owen. So jammer oor julle verlies. Ek bid jul en jul famielies Jesus se troos toe asook vridnde, kenisse, skoolmaats en werks kolegas. Met stukkende harte omvou ons jul met liefde xxxx
Daaar was al verskeie lelike ongelukke by daardie kruising . Daardie pad behoort ni aan die munisipaliteit van Meyerton ni maar aan openbare werke sover ek verstaan en ja soos almal weet het hulle ni geld om dit te doen . Daar sal aan al 4 kante moet hobbels gegooi word want van Kareekloof se kant af kom die mense met 'n spoed daar af . Ons wat hier rond bly ken al daardie kruising . Sterkte aan die betrokke families , so jammer oor jul verlies .